
Informatīvais ziņojums “Par atbalstu Eiropas Savienības Austrumu pierobežas konkurētspējas stiprināšanai”
	Iebildums
Informatīvā ziņojuma 2.sadaļā minētais par nepieciešamību paredzēt atbalstu Austrumu pierobežai nākamajā Eiropas Savienības daudzgadu budžetā neatbilst vidusposma pārskata tvērumam un ar grozījumiem nacionālajā pozīcijā Nr. 1 “Par Eiropas Savienības daudzgadu finanšu shēmas 2021.-2027. gadam vidusposma pārskatu” nevar tikt atrisināts, jo atbalstu pēc 2027.gada Eiropas Savienības līmenī nevar iezīmēt. Lūdzam attiecīgi precizēt informatīvo ziņojumu.

Vēršam uzmanību, ka informatīvā ziņojuma 2.1.sadaļā iekļauta atsauces informācija uz Finanšu ministrijas informatīvā ziņojuma projektu "Par Finanšu ministrijas pārziņā esošo Eiropas Savienības fondu un ārvalstu finanšu palīdzības aktualitātēm līdz 2023.gada 1.septembrim (pusgada ziņojums)” un tajā ietvertajiem risinājuma priekšlikumiem Eiropas Savienības kohēzijas politikas programmas 2021.–2027. gadam finansējuma pārdalēm, lai mazinātu riskus Eiropas Savienības fondu 2014.–2020. gada un Eiropas Savienības fondu 2021.–2027. gada plānošanas perioda finansējuma zaudēšanai nepietiekama finanšu progresa dēļ. Vēršam uzmanību, ka minētais informatīvais ziņojums vēl nav izskatīts Ministru kabinetā, attiecīgi aicinām sekot līdzi minētā informatīvā ziņojuma virzības gaitai, nepieciešamības gadījumā pārskatot un precizējot tā 2.1.sadaļā sniegto informāciju.

